OzLabs/hebrew-wiki-articles huggingface dataset:
המצור על ברצלונה (1808)

המצור על ברצלונה (בקטלאנית: Bloqueig de Barcelona) התרחש מאוגוסט עד דצמבר 1808 במהלך מלחמת חצי האי והיה ניסיון כושל של כוחות ספרדים לכבוש מחדש את ברצלונה הצרפתית הכבושה.

==רקע==
הצרפתים בגווילאומה פיליברט דוזה כבשו את ברצלונה ב-29 בפברואר 1808.

במרד 2 במאי במדריד, התקוממו האזרחים נגד הצרפתים ב-2 במאי 1808, ושלושה ימים לאחר מכן, לחץ מצד נפוליאון אילץ את פרדיננד השביעי מספרד להחזיר את הכתר לאביו, שמסר אותו לנפוליאון, וזאת כדי לפנות לאחיו ג'וזף בונפרטה ב-10 במאי.

ז'ירונה הספרדית הכבושה המשיכה לחסום את הקשרים מברצלונה לפרפיניאן בצרפת, כאשר דוזה כיתר את ז'ירונה ב-20–21 ביוני 1808 ללא הצלחה וב-24 ביולי-16 באוגוסט, המצור השני שלו על ז'ירונה נכשל שוב.

==המצור==
ב-23 ביולי, יום אחד לפני תחילת המצור השני על ז'ירונה, הגיע המרקיז מדל פאלאסיו בטרגונה בראש אוגדה של חיילי צבא סדיר של ספרד. הגנת ברצלונה הצרפתית כללה רק 3,500 חיילים שווייצרים ואיטלקים שנותרו בפיקודו של הגנרל לקצ'י. ב-31 ביולי אחרון המוצבים הצרפתיים, טירת מונגאט, נכנע והחל המצור על ברצלונה. לאחר המצור השני הכושל על ז'רונה, חזר דוזה לברצלונה ב-20 באוגוסט וכיתור העיר הפך למצור.

==שחרור==
ב-5 בנובמבר, גנרל סן-סיר (General St. Cyr) עם 23,680 חייליו, צעד לעבר ברצלונה. המצור על רוזס נמשך מ-7 בנובמבר עד 5 בדצמבר 1808 והסתיים בניצחון צרפתי.

קרב קרדדאו המכריע ב-16 בדצמבר 1808 הסתיים בניצחון צרפתי. ב-21 בדצמבר, סן-סיר הביס את הספרדים בקרב המלך מילס , והרחיק את הצבא הקטלוני מברצלונה.

==ראו גם==
* מלחמת הירושה הספרדית

==לקריאה נוספת==
<div class="mw-content-ltr">
* Rickard, J. (2008). [https://web.archive.org/web/20220309142451/http://www.historyofwar.org/articles/siege_barcelona_1808.html "Siege of Barcelona, 1 August-17 December 1808"]. Archived from [http://www.historyofwar.org/articles/siege_barcelona_1808.html the original] on 9 March 2022.
* Oman, Sir Charles William Chadwick (1902). [https://archive.org/details/historyofpeninsu01oman A history of the Peninsular War]. Vol. I. Oxford: Clarendon Press. Retrieved 24 July 2022.
</div>

==קישורים חיצוניים==

<div class="mw-content-ltr">
* [https://web.archive.org/web/20080315032929/http://www.1808-1814.org/ Guerra de la Independencia]
</div>
* [https://en.wikisource.org/wiki/1911_Encyclopædia_Britannica/Peninsular_War 1911 Encyclopædia Britannica/Peninsular War]

==הערות שוליים==

קטגוריה:ברצלונה: היסטוריה
קטגוריה:קטלוניה: היסטוריה
קטגוריה:ספרד: העת החדשה
ספרד
קטגוריה:ספרד: קרבות
קטגוריה:צרפת: קרבות
קטגוריה:המלחמות הנפוליאוניות: קרבות
קטגוריה:הממלכה המאוחדת: קרבות
אואן מאקן

אואן כריסטופר מאקן (באנגלית: Eoin Christopher Macken; נולד ב-21 בפברואר 1983) הוא שחקן, במאי ודוגמן אירי.

==ביוגרפיה==
מאקן נולד בדבלין. יש לו שתי אחיות. <ref></ref><ref></ref> מאקן למד לתואר ראשון בפסיכולוגיה באוניברסיטת קולג' דבלין במקביל לקריירת הדוגמנות והמשחק שלו בתצוגת האופנה של האוניברסיטה ב-2002 ו-2003,<ref name="Costello"></ref> לאחר מכן הצטרף לסוכנות הדוגמניות Morgan the Agency <ref></ref> ונבחר לפרזנטור של הקמפיין של אברקרומבי ופיץ' לשנת 2003. <ref></ref>

== קריירה ==
===עולם הדוגמנות===
מאקן דגמן עבור אברקרומבי אנד פיץ', ראלף לורן ו- GQ, והופיע בסרטים כמוesident Evil, Close, Killing Jesus ו- Centurion. הוא הופיע בטלוויזיה בסדרות כמו RTÉ's Fair City בתור גאווין קלוקסטון ובסדרת ה-BBC, מרלין בתור סר גוויין. בשנת 2021 כיכב מאקן בדרמה La Brea (אנ') של חברת NBC.

===בקולנוע===

תפקידו הקולנועי הגדול הראשון של מאקן היה בסרט הקולנוע, "Studs" ב-2005, בו כיכבו ברנדן גליסון ואמט ג'יי סקנלן.<ref name="showbizireland.com"></ref> הוא גם הופיע בתפקיד סוחר הסמים גאווין קלוקסטון במספר פרקים של סדרת הטלוויזיה Fair City ב-2008.

מאקן כתב וערך את סרט הבכורה שלו כריסטיאן בלייק, שהוקרן בפסטיבל Mid Ulster 2008, לפני ששיחק ב-Galway Film Fleadh ב-2008. הוא היה שותף בכתיבה והפקה של השיר "אל תעזוב אותי לבד" של אונה הילי.

ב-2008 הוא כתב, ביים ושיחק בסרטו העלילתי השני, Dreaming For You. הסרט כלל פסקול שהלחינה להקת דבלין, The Evora. הסרט נבחר לפסטיבל הסרטים הקצרים בלוס אנג'לס ב-2007, ול-Galway Film Fleadh ב-2009. <ref></ref><ref name="galwayfilm"></ref>

בין השנים 2010 ל-2012, גילם מאקן את דמותו של גוויין בסדרת הטלוויזיה של BBC One מרלין. <ref></ref><ref></ref><ref name="imdb.tv.series"></ref>

באוקטובר 2012 השלים מאקן את הצילומים ל- Cold, סרט עלילתי שיצא ב-2013 שכתב וביים מאקן, והוא מככב בסרט לצד הכוכב לשעבר, טום הופר. העלילה מתרכזת סביב שני אחים אנגלים שהם מנודים בכפר קטן במערב אירלנד. נמשכים בחזרה יחדיו על ידי מותו הבלתי צפוי של אביהם, הם מיד מסתכסכים זה עם זה עד שהם מוצאים ילדה שננטשה.

==קישורים חיצוניים==

==הערות שוליים==

קטגוריה:שחקני קולנוע וטלוויזיה אירים
קטגוריה:במאי קולנוע אירים
קטגוריה:דוגמנים אירים
קטגוריה:אירים שנולדו ב-1983
She Will

She Will הוא סינגל של הראפר האמריקאי ליל ויין בהשתתפות הראפר הקנדי דרייק, מתוך אלבום האולפן התשיעי של ויין, Tha Carter IV. השיר יצא לאור ב-16 באוגוסט 2011, על ידי חברות התקליטים קאש מאני רקורדס, יאנג מאני אנטרטיינמנט ויוניברסל ריפבליק רקורדס, כסינגל הרביעי מתוך האלבום.<ref name="She Will iTunes"></ref><ref name="rhythmic"></ref>

השיר זכה בתואר הפלטינה המרובעת מטעם איגוד תעשיית ההקלטות האמריקאי, על 4 מיליון עותקים שנמכרו.<ref name="RIAA"></ref>

==רקע==
ב-7 באוגוסט 2011, וידאו מתוך סשן הקלטות של השיר פורסם על ידי ליל ויין, שהציג את הוורס שלו לדרייק בסקייפ. וידאו זה בוים על ידי די ג'יי סקוב דו, והוא הוצג בחדשות MTV.<ref></ref> במקור, השיר נקרא "Maybe She Will",<ref name="Complex"></ref> הוקלט על ידי דרייק כאמן ראשי וכלל הופעת אורח של הראפר ריק רוס. עם זאת, דרייק ביקש מוויין לכלול את השיר באלבום שלו.<ref name="She Will original version"></ref>

==הצלחה מסחרית==
ב-18 באוגוסט 2011, נכנס השיר למצעד שירי ה-R&B/היפ-הופ של מגזין הבילבורד במקום ה-48, ובסופו של דבר קפץ למקום הראשון.<ref name="USR&B"></ref> בשבוע הראשון לצאתו, מכר הסינגל 255,000 עותקים דיגיטליים ונכנס למקום השלישי במצעד הבילבורד הוט 100. זהו הסינגל המצליח ביותר במצעדים מתוך האלבום, וכן השני המצליח ביותר של ויין לאחר "Lollipop". השיר הגיע גם לראש מצעד השירים הדיגיטליים בשבוע של 3 בספטמבר 2011.<ref name="USDigitalSongs"></ref><ref name="bbcurrent"></ref>

==מיקומי שיא==

==נתוני מכירות==
{| class="wikitable sortable"
!מקום
!תארים
!מכירות
|-
! ארצות הברית (RIAA)
| פלטינה ×4
| 4,000,000
|}

==הערות שוליים==

קטגוריה:שירי 2011
קטגוריה:סינגלים מ-2011
קטגוריה:שירי ליל ויין
קטגוריה:שירי דרייק
קטגוריה:שירים באנגלית
קטגוריה:שירי פלטינה מרובעת ומעלה בארצות הברית
אנוק אמוופו

אנוק אמוופו (באנגלית: Enock Mwepu; נולד ב-1 בינואר 1998 בלוסקה שבזמביה) הוא כדורגלן עבר זמבי ששיחק בעמדת הקשר.

== קריירת מועדונים ==
אמוופו החל את הקריירה המקצוענית שלו במועדונים NAPSA סטארס וקפואה סלטיק מליגת העל הזמבית.

ב-22 ביוני 2017 חתם אמוופו על חוזה לחמש עונות ברד בול זלצבורג מהבונדסליגה האוסטרית, והושאל למשך עונה אחת לקבוצת המילואים של המועדון, ליפרינג, המשחקת בהליגה האוסטרית השנייה. הוא ערך 23 הופעות ליגה במדי קבוצת המילואים, בהן הבקיע ששה שערים.

תוך כדי תקופתו בקבוצת המילואים של המועדון, שולב אמוופו במשחקי הקבוצה הראשונה של המועדון, וב-21 בספטמבר 2017 ערך את הופעת הבכורה שלו במסגרת הגביע האוסטרי. ב-1 באוקטובר ערך את הופעת הבכורה שלו בבונדסליגה האוסטרית, בניצחון 1–2 על וולפסברג במסגרת המחזור העשירי לעונת . ב-15 באפריל 2018 הבקיע את שער הבכורה שלו במועדון, בניצחון 2–6 על אדמירה ואקר מדלינג במסגרת המחזור ה-30 בליגה. בסך הכל שיחק אמוופו במועדון במשך ארבע עונות, בהן ערך 81 הופעות ליגה והבקיע 11 שערים, וזכה בארבע אליפויות אוסטריה ושלוש פעמים בגביע האוסטרי.

ב-6 ביולי 2021 חתם אמוופו על חוזה לארבע עונות בברייטון אנד הוב אלביון מהפרמייר ליג. ב-14 באוגוסט ערך את הופעת הבכורה שלו במועדון, בניצחון 1–2 על ברנלי במסגרת המחזור הראשון בליגה לעונת 2021/2022. ב-27 באוקטובר הבקיע את שער הבכורה שלו במועדון, בהפסד ללסטר סיטי במסגרת גביע הפוטבול ליג. ב-30 באוקטובר הבקיע את שער הבכורה שלו בליגה, בתיקו 2-2 נגד ליברפול במסגרת המחזור העשירי. הוא ערך 18 הופעות ליגה והבקיע שני שערים בעונתו הראשונה במועדון, והוסיף שש הופעות ליגה בעונת 2022/2023 טרם פרישתו.

ב-10 באוקטובר 2022 הודיעה ברייטון אנד הוב אלביון על פרישתו של אמוופו מכדורגל לאחר שאובחן כסובל ממחלת לב תורשתית נדירה.

== קריירה בינלאומית ==
ב-2 בספטמבר 2017 ערך אמוופו את הופעת הבכורה שלו בנבחרת זמביה, בניצחון 1–3 על נבחרת אלג'יריה במסגרת מוקדמות מונדיאל 2018. במשחק זה הבקיע את שער הבכורה שלו בנבחרת. בסך הכל ערך אמוופו 24 הופעות במדי נבחרת זמביה, בהן הבקיע ששה שערים.

== חיים אישיים ==
אחיו הצעיר הוא הכדורגלן פרנסיסקו אמוופו.

== תארים ==
;רד בול זלצבורג
* אליפות אוסטריה (4): 2017/2018, 2018/2019, 2019/2020, 2020/2021
* הגביע האוסטרי (3): 2018/2019, 2019/2020, 2020/2021

;נבחרת זמביה עד גיל 20
* גביע אפריקה לאומות עד גיל 20 (1): 2017

== קישורים חיצוניים ==

== הערות שוליים ==

קטגוריה:כדורגלנים זמבים
קטגוריה:קשרי כדורגל זמבים
קטגוריה:כדורגלני רד בול זלצבורג
קטגוריה:כדורגלני ליפרינג
קטגוריה:כדורגלני ברייטון אנד הוב אלביון
קטגוריה:כדורגלני נבחרת זמביה
קטגוריה:זמבים שנולדו ב-1998
קובאן (נהר)

קובאן (ברוסית: Кубань) הוא נהר ברוסיה, בחלק המערבי של צפון הקווקז, בחבל הנושא את אותו שם. אורך הנהר הוא 870 קילומטרים והוא נשפך לים אזוב באמצעות דלתה ובה שתי זרועות. הנהר נובע מהר אלברוס ויש לו אגן הניקוז בן 57,900 קילומטרים רבועים.

לנהר היו יותר משלוש מאות שמות שונים. משמעות שם הנהר בשפת המקום הוא "נהר העולה על גדותיו". השם היווני הקדום היה Hypanis. על נהר קובאן ממוקמות הערים קאראצ'אייבסק, אוסט-דז'גוטה, צ'רקסק, נבינומיסק, ארמאביר, נובוקובנסק, קרופוטקין, אוסט-לבינסק, קרסנודאר, טמריוק. על הענף הימני של הפרוטוקה נמצא סלאביאנסק-על-קובאן.

באגן של נהר קובאן יש לפחות 106 מינים של דגים, יש כ-400 מינים וצורות של זואופלנקטון, כולל תולעים קופפודים וסרטנים מסתעפים, רוטיפרים, רכיכות וכו'. הציפורים של מרחבי המים הן: קורמורניים, אווזים, ברווזים, שקנאיים, ברבורים, אנפה אפורה, אנפיות, וגם עוף טורף: בז נודד. בבריכות השחייה ובחורשות של צ'רנורקובסקי ואחטאר אפשר למצוא אונדטרות וחזירי בר.

==קישורים חיצוניים==

* 

קטגוריה:רוסיה: נהרות
נאוטילוס (סדרת טלוויזיה)

נאוטילוס (באנגלית: Nautilus) היא סדרת טלוויזיה בריטית מסוגת דרמת הרפתקאות, שנכתבה על ידי ג'יימס דורמר עבור שירות הסטרימינג דיסני+. הסדרה מבוססת על ספרו של ז'ול ורן, "20,000 מיל מתחת למים". הסדרה תכלול עשרה פרקים.

== שחקנים ודמויות ==

== הפקה ==
באוגוסט 2021, פורסם שדיסני+ הזמינה, סדרת טלוויזיה בת עשרה פרקים, אודות קפטן נמו והצוללת בפיקודו, נאוטילוס.<ref name=":0"></ref> ג'יימס דורמר הוא תסריטאי הסדרה, ומשמש גם כמפיק בפועל עם חאבייר מרצ'נד, אנאנד טאקר וג'והנה דוורו. Moonriver TV ו-Seven Stories מפיקים את הסדרה.<ref name=":2"></ref> מייקל מתיוס הצטרף כבמאי בנובמבר 2021. קמרון ולש הצטרף כמפיק הסדרה וכריס לאוול הצטרף כמפיק בפועל בפברואר 2022.<ref name=":4"></ref>

=== ליהוק ===
בנובמבר 2021 לוהק שזאד לטיף לתפקיד קפטן נמו. בפברואר 2022, לוהקו ג'ורג'יה פלאד, תיירי פרמונט, פאצ'רו מזמבה, ארלו גרין, טיירון נגטאאי, לינג קופר טאנג, אנדרו שו, אשאן קומאר, צ'אם אהלפולה, סלין מנוויל, קיידן פרייס ודמיאן גארווי.<ref name=":3"></ref> במאי 2022, לוהק ריצ'רד אי. גרנט לתפקיד אורח. מוקי זוביס, בנדיקט הארדי, ג'ייקוב קולינס-לוי ולוק ארנולד לוהקו באותו חודש.

=== צילומים ===
הצילומים החלו באמצע פברואר 2022 באולפני "Village Roadshow" בגולד קוסט, קווינסלנד. הצילומים אמורים להתסיים בינואר 2023. הצילומים היו אמורים להתחיל בדצמבר 2021.

==קישורים חיצוניים==

== הערות שוליים ==

קטגוריה:תוכניות טלוויזיה באנגלית
קטגוריה:דיסני+: תוכניות וסדרות
קטגוריה:ז'ול ורן
קטגוריה:סדרות דרמה בריטיות
קטגוריה:סדרות טלוויזיה בריטיות שעלו לשידור בשנות ה-2020
בין שני לבבות

"בין שני לבבות" הוא סינגל שהוקלט על ידי הצמד המוזיקלי הישראלי אילן ואילנית. את השיר הוציאה לאור בשנת 1970 חברת התקליטים הד ארצי, והוא נכלל כרצועה התשיעית באלבום האולפן הרביעי של הצמד, "אילן ואילנית".

== על השיר ==
"בין שני לבבות" נכתב על ידי שייקה פייקוב והולחן על ידי נורית הירש. במרכז מילות השיר הושם דגש על מערכת יחסים רומנטית בין שני צדדים. משכך, הדימויים בשיר כפולים ומתארים את צד הגבר ואת צד האישה: "בין שני עולמות", "שעת בין השמשות לאוהבים". ב-16 בנובמבר 1970 נכנס השיר למצעד הפזמונים השביעי של "קול ישראל" במקום השביעי. ב-7 בדצמבר עלה למקום הראשון, שם שהה שבוע אחד בלבד. ב-4 בינואר 1971, לאחר שבעה שבועות צעידה רצופה, יצא מהמצעד השבועי.

== מיקומי שיא ==

== קישורים חיצוניים ==

קטגוריה:שירי 1970
קטגוריה:סינגלים מ-1970
קטגוריה:שירי אילן ואילנית
קטגוריה:שירים בעברית
קטגוריה:שירים שנכתבו על ידי שייקה פייקוב
קטגוריה:שירים שהולחנו על ידי נורית הירש
קטגוריה:שירי אהבה בעברית
קטגוריה:סינגלים שהגיעו למקום הראשון בישראל
קטגוריה:סינגלים בהוצאת הד ארצי
כחלון הבלקן

כַּחְלוֹן הַבַּלְקָן (שם מדעי: Tarucus balkanicus; שם קודם: כחליל הבלקן) הוא פרפר קטן ממשפחת הכחליליים. בית גידולו מורכב מסוואנה צחיחה מאוד. באנגלית מכונה גם טיגריס קטן עקב דפוס כנפיו האחוריות המזכיר את מראה הטיגריס. כחלון הבלקן נפוץ בישראל לאורך קו השבר הסורי אפריקאי ובמישור החוף.<ref name=":1"></ref><ref name=":3"></ref><ref name=":4"></ref>

הצמח הפונדקאי העיקרי של כחלון הבלקן הוא השיזף המצוי. הוא מקים מספר דורות בשנה.

== תפוצה ==
הוא נפוץ במאוריטניה, ניז'ר (אזור אייר), סודאן (ח'רטום), אוגנדה, ערב הסעודית, איחוד האמירויות הערביות, עומאן, צפון אפריקה, הבלקן, מערב אסיה, חלקים ממרכז אסיה ובהודו. בבלקן הוא נפוץ במדינות: קרואטיה, בוסניה והרצגובינה, מונטנגרו, מקדוניה הצפונית, אלבניה, יוון וטורקיה. ב-2021 נצפה הפרפר לראשונה בסרביה, בעקבות קח נערכה בדיקה באזור ונמצאו פרטים נוספים של המין.<ref name=":0"></ref>

בישראל כחלון הבלקן נפוץ לכל אורך קו השבר הסורי-אפריקני, רמת הגולן, בקעת הירדן ובאזור מישור החוף מחדרה עד רצועת עזה.<ref name=":1" /><ref name=":3" /><ref name=":4" />

== מרחב מחיה ==
בתי הגידול המועדפים על מין זה הם כרי דשא יבשים, משטחים סלעיים הממוקמים בשיפוע, אזורים בעלי שיחים ומגוון צמחים פונדקאים, ביניהם: אשמר קוצני, אולמוס, ורד, עוקץ העקרב וערער ארזי.<ref name=":0" /><ref name=":2"></ref> הוא נפוץ במדבריות למחצה ובאזורים חמים.<ref name=":2" /> כחלון הבלקן נצפה רבות באזורים נמוכים בתחתית הרים וגבעות, הם חי בגבהים הנעים בין 400 ל-1000 מטרים.<ref name=":2" /><ref></ref>

== תת-מינים ==
* T. b. balkanicus (מאוריטיניה, אזור אייר בניז'ר, סודאן, אוגנדה, ערב הסעודית, איחוד האמירויות הערביות, עומאן, אלג'יריה, דרום-מזרח אסיה, אסיה מינור, המזרח התיכון, סוריה, איראן, צפון אפריקה, ישראל)
* T. b. areshana (הרי קופט דאג באיראן)
* T. b. alternatus (הרי גישאר, הרי דרווז)
* T. b. nigra - נחשב בעבר למין עצמאי (בלוצ'יסטן, סאורשטרה, דלהי, פשוואר, שימלה)

== תיאור ==
כחלון הבלקן זכר (למעלה) ונקבה (למטה)
בדומה לשאר המינים במשפחתו פרפר זה קטן במיוחד ובעל מוטת הכנפיים של 18–22 מ"מ.<ref></ref>

פרפרים אלה בעלי דו-צורתיות זוויגית. הכנפיים הקדמיות של הזכר בצבע כחול-אפור והנקבה אפורה ברובה עם פס כחלחל במרכז הכנף. מין זה דומה מאוד לכחלון השיזף וקשה להבדילם. ההבדל העיקר הוא שהכנפיים של כחלון הבלקן בצבע כחול בהיר יותר.<ref name=":1" /><ref></ref>

אין הבדל בין זכרים לנקבות בכנפיים האחוריות שהן בהירות בגוון קרמי ומעוטרות בכתמים שחורים. בקצה הכנף התחתונה ישנם מחושים מדומים וכתמים המדמים עיניים כדי להשלות טורפים פוטנציאלים, אלו ינסו לתפוס חלק זה של ובכך יקנו לו זמן להינצל, לא פעם תוך אובדן חלק מכנפו.

== מחזור חיים ==
הביצים מוטלות על בסיס הגבעולים, לעיתים נדירות על עלים. הזחל הבוקע הוא בצבע ירקרק. הוא מקיים קשר סמביוטי עם נמלים בדומה למיני כחלילים נוספים על ידי כך שהוא מפריש נוזל מתוק מפיו ממנו ניזונות הנמלים ובתמורה מגנות עליו עד להתגלמות.<ref name=":1" />

== קישורים חיצוניים ==

== הערות שוליים ==

קטגוריה:מינים ללא חשש
קטגוריה:כחליליים
קטגוריה:ארץ ישראל: פרפראים
קטגוריה:מינים שתוארו ב-1844
קטגוריה:אירופה: חרקים
Sweet Malaika

Sweet Malaika (בעברית: מלייקה המתוקה) הוא סינגל שהוקלט על ידי הצמד המוזיקלי הישראלי אילן ואילנית. את השיר הוציאה לאור בשנת 1970 חברת התקליטים הגרמנית אריולה. הוא פורסם על גבי תקליטור, כשהבי-סייד שלו, "Midnight Has Gone", הוא גרסת כיסוי בשפה האנגלית ל"כבר אחרי חצות".

== על השיר ==
"Sweet Malaika" נכתב והולחן על ידי גס באקוס, פרד וייריך והנס בלום. ב-4 באוקטובר 1970 נכנס למצעד הפזמונים הלועזי של קול ישראל במקום ה-16. ב-1 בנובמבר עלה למקום הרביעי – המיקום הגבוה ביותר אליו הגיע במצעד. ב-6 בדצמבר, לאחר תשעה שבועות צעידה רצופה, יצא מהדירוג השבועי.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 1970
קטגוריה:סינגלים מ-1970
קטגוריה:שירי אילן ואילנית
קטגוריה:שירים בגרמנית
El Pañuelo

El Pañuelo (באנגלית: The Handkerchief; בעברית: המטפחת) הוא שיר שהוקלט על ידי הזמר האמריקאי רומיאו סנטוס והזמרת-יוצרת הספרדייה רוסליה. הוא יצא לאור ב-2 בספטמבר 2022 בהוצאת חברת התקליטים סוני מיוזיק לטין כסינגל השלישי מתוך אלבום האולפן החמישי של סנטוס Formula, Vol. 3 (2022).<ref name=":0"></ref> השיר, מסוגת הבצ'אטה, נכתב והופק על ידי שני המבצעים לצד דייגו רמון חימנס, אלכסנדר קאבה, חואקין דיאז ורמון אי. חימנס.<ref></ref> הוא דוגם את הרצועה "No Sé Qué Hacer" משנת 1985, בביצוע קרלוס מנואל "El Zafiro".

וידאו קליפ נלווה ל-"El Pañuelo" שצולם באולפן מקורה בלוס אנג'לס והופק על ידי חברת קנדה ופארק פיקצ'רס שותף ביוטיוב עם יציאת השיר עצמו. מבחינה מסחרית, "El Pañuelo" נכנס למצעדי השירים ברחבי העולם, כולל בילבורד גלובל 200, ומצעד השירים הלטיניים של בילבורד. הוא הגיע למקום השביעי במצעד הסינגלים הספרדי.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! ספרד (PROMUSICAE)<ref></ref>
| זהב
| 30,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|2 בספטמבר 2022
|הזרמת מוזיקה • הורדה דיגיטלית
|סוני לטין
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי רוסליה
קטגוריה:שירים בספרדית
קטגוריה:שירים שנכתבו על ידי רוסליה
קטגוריה:וידאו קליפים שצולמו בלוס אנג'לס
קטגוריה:סינגלים בהוצאת סוני מיוזיק לטין
מגדל התקשורת של מונז'ואיק

מגדל התקשורת של מונז'ואיק (בקטלאנית: Torre de Comunicaciones de Montjuïc, IPA: [ˈtorə ðə kumunikesiˈonz ðə muɲʒuˈik]), הידוע בכינויים מגדל קלטרווה (Torre Calatrava) ומגדל טלפוניקה (Torre Telefónica), הוא מגדל תקשורת בשכונת מונז'ואיק שבברצלונה, קטלוניה, ספרד. הוא תוכנן על ידי סנטיאגו קלטרווה, ותקופת בנייתו התרחשה בשנים 1989–1992. המגדל הלבן נבנה עבור טלפוניקה כדי לשדר סיקור טלוויזיה של המשחקים האולימפיים בקיץ 1992 בברצלונה. גובהו של המגדל הוא 136 מטרים והוא ממוקם בפארק האולימפי ומייצג ספורטאי המחזיק בהלפיד האולימפי.

הבסיס מכוסה בטרנקדיס , טכניקת הפסיפס של גאודי שנוצרה מרסיסי אריחים שבורים.

==שעון שמש==
המגדל תוכנן לעמוד בכיוון בו הוא ניצב על מנת לפעול גם כשעון שמש רב-ממדים, המשתמש בכיכר אירופה כדי לציין את השעה.

==ראו גם==
* מגדל קולסרולה

==קישורים חיצוניים==

קטגוריה:ברצלונה: מבנים
קטגוריה:אולימפיאדת ברצלונה (1992)
קטגוריה:מבנים שתכנן סנטיאגו קלטרווה
קטגוריה:מגדלי תקשורת
פרדיקט (לוגיקה מתמטית)

בלוגיקה מתמטית, פְּרֵדִיקָט הוא סימול המייצג תכונה או יחס. למשל, בשפה מסדר ראשון בנוסחה <math>P(a)</math>, הסמל <math>P</math> הוא פרדיקט שחל על האובייקט <math>a</math>. באופן דומה, בנוסחה <math>R(a,b)</math>, <math>R</math> הוא פרדיקט החל על האובייקטים <math>a</math> ו-<math>b</math>.

הסמנטיקה של פרדיקטים מתייחסת לפרדיקטים כפסוקים המייצגים יחסים בין משתנים. לדוגמה, בסמנטיקה סטנדרטית של שפה מסדר ראשון, הנוסחה <math>R(a,b)</math> תקבל משמעות "אמת" אם אם האובייקטים שמסומנים ב <math>a</math> ו-<math>b</math> עומדים ביחס המסומן ב <math>R</math> (לדוגמה אם היחס <math>R</math> מסמן את היחס <math>=</math> במספרים שלמים, אזי <math>R(1,1)</math> הוא בעל משמעות "אמת" אבל <math>R(1,2)</math> בעל המשמעות "שקר"). מכיוון שהפרדיקטים הם סימולים ללא משמעות לוגית (בניגוד לכמתים או סימנים לוגיים), הם יכולים לציין יחסים שונים בהתאם לפרשנות הניתנת להם. בעוד ששפה מסדר ראשון כוללת רק פרדיקטים החלים על אובייקטים, שפות מסדר גבוה יותר מאפשרות פרדיקטים הכוללים כמתים על פרדיקטים או פונקציות.

== פרדיקטים במערכות שונות ==
* בתחשיב הפסוקים, נוסחאות אטומיות נחשבות לפעמים כפרדיקטים עם מקומיות אפס. כלומר - נוסחה אטומית בתחשיב הפסוקים היא פרדיקט שלא מקבל אף אובייקט.
* בשפה מסדר ראשון, פרדיקט יוצר נוסחה אטומית כאשר הוא מיושם על מספר מתאים של מונחים.
* בתורת הקבוצות עם עיקרון השלישי הנמנע, פרדיקטים מובנים כפונקציות אופייניות של קבוצה (כלומר, פונקציות ממרכיב של קבוצה לערך אמת). ניתן להגדיר קבוצות בעזרת פריקטים, למשל כך - <math>\{x \mid \Phi(x)\}</math>.
* בלוגיקה אוטואפיסטמית, הדוחה את עיקרון השלישי הנמנע, הפרדיקטים עשויים להיות נכונים, שקריים או פשוט לא ידועים . בפרט, אוסף נתון של עובדות עשוי להיות לא מספיק כדי לקבוע את האמת או השקר של פרדיקט.
* בלוגיקה עמומה, פרדיקטים הם פונקציות אופייניות. כלומר, הערכת האמת / שקר המוחלטת של הפרדיקט מוחלפת ב"נכונות במדיה מסוימת" המיוצגת על ידי מספר בין 0 ל-1 המסמן את מידת האמת.

== ראו גם ==
* תחשיב הפסוקים
* תחשיב הפרדיקטים
* נוסחה מעוצבת היטב
* נשוא
* פרדיקציה (פילוסופיה)

==קישורים חיצוניים==
* 
* 

קטגוריה:לוגיקה מתמטית
קטגוריה:לוגיקה
Walk the Moon

Walk the Moon (בעברית: ללכת על הירח) היא להקת רוק אמריקאית מסינסינטי שבאוהיו. הסולן ניקולס פטריקה הקים את הלהקה בשנת 2006 בעודו סטודנט, והביא את שמה של הלהקה מהשיר "Walking on the Moon" של להקת הפוליס. הלהקה בולטת בזכות הסינגלים שלה "Anna Sun" ,"Shut Up and Dance" ו-"One Foot".

הלהקה הושפעה מ-Talking Heads, דייוויד בואי, הפוליס, Tears for Fears ופיל קולינס. הלהקה עושה שימוש בכלים מוזיקליים שהיו דומיננטיים בשנות ה-80, כמו סינתיסייזר.

==חברי הלהקה==
===חברים בהווה===
*ניקולס וויליאם פטריקה – סולן, קלידים, סינתיסייזר, כלי הקשה (2006–הווה), בס (2009–2010, 2020–הווה)
*שון ביירון וואוגמן – תופים, כלי הקשה, קולות רקע (2010–הווה)
*אלי ברוס מימן – גיטרה, קולות רקע (2011–הווה), בס (2020–הווה)

===חברים בעבר===
*סם קול – גיטרה, קולות רקע (2006–2008)
*ריקי אדם – תופים (2006–2008)
*אדם ריפסניידר – בס, קולות רקע (2006–2009)
*אדריאן גאלווין – תופים (2008–2010)
*ניק לרנגיס – גיטרה, קולות רקע (2009)
*כריס רובינסון – גיטרה, קולות רקע (2010–2011)
*קווין קולטר ריי – בס, קולות רקע (2010–2020)

==דיסקוגרפיה==
אלבומי אולפן
* I want! I want! (2010)
* Walk the Moon (2012)
* Talking Is Hard (2014)
* What If Nothing (2017)
*Heights (2021)

==קישורים חיצוניים==

* 

קטגוריה:להקות פופ רוק
קטגוריה:אמני RCA רקורדס
Lemon Pepper Freestyle

Lemon Pepper Freestlye הוא שיר של הראפר האמריקאי דרייק, בהשתתפות הראפר האמריקאי ליל בייבי, מתוך המיני-אלבום הרביעי של דרייק, Scary Hours 2. השיר יצא לאור ב-5 במרץ 2021, כרצועה השנייה באלבום, על ידי חברות התקליטים ריפבליק רקורדס ו-OVO סאונד. שני האמנים כתבו את השיר לצד בוי-1דה, קוקו או ורובין חאניבל, והופק על ידי בוי-1דה ואוסטין פאוורז לצד תת-הפקה חסרת זיכוי של FnZ וקינו ביטס.<ref></ref> השיר מכיל דגימה מתוך "Pressure" של קוואדרון.<ref></ref>

==רקע==
לפני צאת השיר, לדרייק ורוס היו 15 שיתופי פעולה, בהם שני שירים בשנת 2019: "Money in the Grave" של דרייק ו-"Gold Roses" של ריק רוס.

בשיר, דרייק מדבר על "איך זה ללכת לאסיפות הורים בתור כוכב על". השיר נתן השראה לאנשים שונים, בהם שחקן הכדורסל האמריקאי יאניס אנטטוקומפו מהמילווקי באקס, שפרסם סרטון שלו אוכל כנפי לימון ופלפל. הראפר האמריקאי Wynee פרסם פריסטייל ראפ על האינסטרומנטל של השיר.<ref></ref>

==מיקומי שיא==

==נתוני מכירות==
{| class="wikitable sortable"
!מקום
!תארים
!מכירות
|-
! הממלכה המאוחדת (BPI)
| כסף
| 200,000
|}

==הערות שוליים==

קטגוריה:שירי 2021
קטגוריה:סינגלים מ-2021
קטגוריה:שירי דרייק
קטגוריה:שירי ריק רוס
קטגוריה:שירים באנגלית
קטגוריה:שירים שנכתבו על ידי ריק רוס
קטגוריה:שירי זהב בממלכה המאוחדת
הימין המאוחד (פולין)

הימין המאוחד (בפולנית: Zjednoczona Prawica; ZP) היא ברית פוליטית שמרנית בפולין. היא עלתה לשלטון בעקבות הבחירות לפרלמנט ב-2015 .

נוסדה בתחילה כקבוצה פרלמנטרית בין המפלגות "פולין ביחד" ו"פולין המאוחדת", הרכבה השתנה מספר פעמים מאז הקמתה וכיום נשלטת על ידי המפלגה הפוליטית השלטת של פולין, חוק וצדק. החל ממאי 2021, מלבד חוק וצדק ופולין המאוחדת, הקואליציה מורכבת גם מ"הרפובליקנים", סיעת "פיאסט" לצד תמיכה חיצונית של "קוקיז'15" .

קטגוריה:פולין: מפלגות שמרניות
סטגנציה (כלכלה)

בכלכלה, סטגנציה היא תקופה ממושכת של צמיחה כלכלית איטית (בדרך כלל צמיחת התמ"ג), המלווה באבטלה גבוהה ובפריון נמוך. לפי הגדרות מסוימות, את המונח "איטית" יש למדוד ביחס לצמיחה הפוטנציאלית של אותה כלכלה, כך שבפועל קצב הצמיחה של כלכלה הנמצאת בסטגנציה אפשר שיהיה גבוה ביחס לכלכלות (מדינות) אחרות שאינן חוות סטגנציה.

== סטגנציה בארצות הברית ==
=== תקופות היסטוריות של סטגנציה בארצות הברית ===
* בשנת 1873 חוותה ארצות הברית משבר כלכלי, כאשר השנים שאחריו, שכונו "השפל הארוך" (The Long Depression), התאפיינו בסטגנציה, עד לסביבות שנת 1896 בה החלה הכלכלה האמריקאית לצמוח באופן יציב. תקופה זו התאפיינה בפשיטות רגל עסקיות, ריבית נמוכה ודפלציה. לפי הכלכלן האמריקאי דייוויד איימס וולס (1891), הגורמים לסטגנציה באותה תקופה היו שינויים מהירים בטכנולוגיה, כמו מסילות ברזל, ספינות אוקיינוס המונעות בקיטור, פלדה העוקרת ברזל ומערכת הטלגרף. אלו היו ביטוי של סיום מלחמת האזרחים האמריקאית. עם זאת, לאחר המשבר, החלה הממשלה לנקוט במדיניות פיסקלית (להפחית הוצאות ממשלתיות) כדי לא להיקלע למצב של מחסור במזומנים.
* השפל הגדול של שנות ה-30, עד למלחמת העולם השנייה. יש המייחסים את התפקיד המרכזי בפרוץ המשבר לתפקודו של הבנק הפדרלי. עוד ראו: הגורמים לשפל הגדול.
תרשים המשווה את התמ"ג הפוטנציאלי של ארצות הברית לפי שתי תחזיות CBO (אחת מ-2007 ואחת מ-2016) לעומת התמ"ג הריאלי בפועל.

=== סטגפלציה בארצות הברית ===
התקופה שלאחר משבר הנפט של 1973 התאפיינה בסטגפלציה, שילוב של צמיחה כלכלית, ריביות גבוהות ואינפלציה גבוהה, אך בו בזמן פריון נמוך. במהלך שנות ה-80 התחדשה הצמיחה הכלכלית והאינפלציה החלה לרדת.

אף על פי שהפרודוקטיביות לא חזרה לרמות שיא, היא נהנתה מהתעוררות עם צמיחת תעשיות המחשבים והתקשורת בשנות ה-80 וה-90.<ref name="Field 2004"></ref> הדבר איפשר התאוששות בשיעורי צמיחת התמ"ג; עם זאת, החוב בתקופה שלאחר 1982 צמח בקצב מהיר בהרבה מהתמ"ג.

הכלכלה האמריקאית חוותה שינויים מבניים בעקבות הסטגפלציה של שנים אלו. צריכת הפלדה הגיעה לשיא ב-1973, הן על בסיס מוחלט והן על בסיס לנפש, ומעולם לא חזרה לרמות הצריכה שקדמו לה. בנוסף, עוצמת האנרגיה של ארצות הברית וכלכלות מפותחות רבות אחרות החלה לרדת לאחר 1973. הוצאות הבריאות עלו ליותר מ-17% מהמשק.

הכלכלן האמריקאי לורנס סאמרס טען ב-2013 כי סטגנציה לטווח ארוך עלולה לגרום לכך שהצמיחה בארצות הברית לא תספיק כדי להגיע לתעסוקה מלאה, וטען כי יצירת ביקושים באופן מלאכותי באמצעות מדיניות פיסקלית לא תעמוד בביקוש המתגבר בארצות הברית.<ref name="pieria.co.uk"></ref>

== סטגנציה במדינות נוספות ==
=== יפן: 1991–הווה ===
יפן סובלת מסטגנציה מאז תחילת שנות ה-90 (המכונות, בהקשר זה העשור האבוד). הכלכלן פול קרוגמן, מייחס את הסטגנציה למלכודת הנזילות (מצב בו המדיניות המוניטרית לא מסוגלת להוריד את הריביות הנומינליות מאחר שאלו קרובות לאפס), יחד עם בעיות הנובעות מהדמוגרפיה היפנית.<ref name="Krugman 2009"></ref>

=== העולם מאז 2008 ===
כלכלנים שאלו האם קצב הצמיחה הכלכלי הנמוך בעולם המפותח לקראת ובעקבות משבר הסאבפריים בשנים 2007–2008 נובע מסטגנציה. פול קרוגמן כתב בהקשר זה כי תמריצים של מדיניות פיסקלית ואינפלציה גבוהה יותר (כדי להשיג ריבית ריאלית שלילית הנחוצה להשגת תעסוקה מלאה) עשויים להיות פתרונות פוטנציאליים.

== הערות שוליים ==

קטגוריה:אבטלה
קטגוריה:כלכלה
אולג סליוקוב

אולג לאונידוביץ' סליוקוב (ברוסית: Олег Леонидович Салюков; נולד ב־21 במאי 1955) הוא איש צבא רוסי בדרגת גנרל ארמייה, מפקד כוחות היבשה הרוסיים מ-2 במאי 2014<ref></ref>.

==ביוגרפיה==
אולג סליוקוב נולד ב-21 במאי 1955 בעיר סראטוב במשפחתו של איש צבא. אבא - ליאוניד איבנוביץ' סליוקוב (1920–2006), קצין בדרגת מייג'ור גנרל, השתתף במלחמת המולדת הגדולה.

סליוקוב גדל בעיר פנזה, ב-1972 סיים את בית הספר התיכון מס' 6 של פנזה בהוראת מספר מקצועות באנגלית.

בשנת 1985 סיים את לימודיו באקדמיה הצבאית לכוחות השריון ע"ש מרשל ברית המועצות מלינובסקי בהצטיינות.

בשנת 1996 סיים את לימודיו באקדמיה הצבאית של המטה הכללי הרוסי.

שירת כמפקד מחלקה, מפקד פלוגה, מפקד מטה, ומפקד גדוד במחוז הצבאי קייב .

ב-10 בדצמבר 2010, בצו של נשיא הפדרציה הרוסית דמיטרי מדבדב, הוא מונה לסגן ראש המטה הכללי הרוסי.

סליוקוב פיקד על מצעדים צבאיים בכיכר האדומה במוסקבה ביום הניצחון (9 במאי) בשנים 2022-2014<ref>https://structure.mil.ru/management/combatant_arms/more.htm?id=10336066@SD_Employee</ref>.

ב-22 בפברואר 2019, אולג סליוקוב קיבל את דרגת גנרל ארמייה. הוא הפך לאיש צבא ה-65 בהיסטוריה של רוסיה המודרנית שקיבל דרגה צבאית זו<ref></ref>.

==קישורים חיצוניים==

==הערות שוליים==

קטגוריה:שריונאים סובייטים
קטגוריה:גנרלים בכוחות המזוינים של הפדרציה הרוסית
קטגוריה:גנרלי ארמייה (הפדרציה הרוסית)
קטגוריה:המעורבות הרוסית במלחמת האזרחים בסוריה: יחידות, ארגונים ואישים
קטגוריה:הפלישה הרוסית לאוקראינה: אישים
קטגוריה:מקבלי עיטור ההצטיינות למען המולדת
קטגוריה:רוסים שנולדו ב-1955
N95 (שיר)

N95 הוא סינגל של הראפר האמריקאי קנדריק לאמאר. השיר יצא לרדיו אירפליי האיטלקי ב-20 במאי 2022, על ידי חברות התקליטים PGLang, טופ דואוג אנטרטיינמנט, אפטרמת' אנטרטיינמנט ואינטרסקופ רקורדס, כסינגל המוביל מתוך אלבום האולפן החמישי שלו, Mr. Morale & the Big Steppers. השיר הופק על ידי בוי-1דה, סאנווייב וג'האן סוויט, וכולל הפקה נוספת של בן דודו של לאמאר, הראפר בייבי קים.

מגזין התרבות סלייט הכתיר את השיר לאחד מהשירים המובילים לשנת 2022 ברשימת הסיכום המוזיקה שלהם.<ref></ref>

==הרכב ומילים==
"N95" תואר כ"ביקורת תרבותית בוערת בה לאמאר יורק מרה לכיוונים מרובים על אינסטרומנטל קליט מונע בס".<ref></ref> מבחינה לירית, לאמאר מראפרפ על בגדים יקרים בתור "מסכות" ולא על מסכה N95 שהייתה בשימוש במהלך מגפת הקורונה, בזמן שהוא אומר "Take all that designer bullshit off and what do you have? Bitch you ugly as fuck" ("תוריד את כל השטויות של המעצבים ומה יש לך? כלב, אתה מכוער ממש").<ref></ref> כמו גם, בשיר לאמאר יוצא, בין השאר, על תרבות הביטול.<ref></ref> במהלך הבית השני של השיר, לאמאר משתמש בוורס שנועד במקור עבור "Vent", שיר באלבומו של בן דודו בייבי קים, The Melodic Blue משנת 2021, שלבסוף לא כלל את הוורס.<ref></ref>

==וידאו קליפ==
הווידאו קליפ צולם בספטמבר 2020, והופץ ב-14 במאי 2022 בערוץ היוטיוב של לאמאר, יום לאחר צאת Mr. Morale & the Big Steppers. הקליפ בוים על ידי לאמאר עצמו ודייב פרי.

==מיקומי שיא==

==קישורים חיצוניים==

==הערות שוליים==

קטגוריה:שירי 2022
קטגוריה:סינגלים מ-2022
קטגוריה:שירי קנדריק לאמאר
קטגוריה:שירים באנגלית
קטגוריה:שירי מוזיקת טראפ
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת אפטרמת' אנטרטיינמנט
סתיו (סרט, 1930)

סתיו (באנגלית: Autumn) הוא סרט הנפשה קצר, השביעי בסדרת הסרטים "סימפוניות טיפשיות". הוא יצא ב-13 בפברואר 1930 על ידי סרטי קולומביה.

== תקציר העלילה ==
הסרט הקצר מתחיל בהיכרות עם בעלי חיים שונים המחפשים מזון ומסתיים במראה של אותם בעלי חיים תופסים מחסה מהשלג: הסנאים שומרים על האגוזים וגביעי התירס בעץ, תוך כדי הסנאים משחקים עם האגוזים. עד שלפתע עורבים גונבים אותם. קיפוד מקבל תפוחים מעץ. כמה בונים בונים סכר ורוקדים על גדות הנהר. ברווזים שוחים בנהר אבל עוזבים אותו ועפים משם. הבונים, הבואש, העורבים והקיפוד תופסים מחסה כאשר שלג יורד ביער.

== ביקורת ==
Motion Picture News (2 באוגוסט 1930): "עשוי היטב, אבל נבנה באותם מאפיינים כמו רוב הסרטים המצוירים בסדרה, שרובם תלויים באדירות של החיות כדי להעלות את זה. העיבודים המוזיקליים נהדרים."<ref></ref>

== מדיה ביתית ==
הסרט הקצר הופץ למדיה ביתית ב-19 בדצמבר 2006 באוצרות וולט דיסני: עוד סימפוניות טיפשיות, כרך ב'.

== קישורים חיצוניים ==

== הערות שוליים ==

קטגוריה:סימפוניות טיפשיות
קטגוריה:סרטי אנימציה של סרטי קולומביה
קרב מונז'ואיק (1641)

קרב מונז'ואיק התרחש ב-26 בינואר 1641 במהלך מלחמת הקוצרים. כוח ספרדי בפיקודו של פדרו פחרדו פתח במתקפה על הצבא הקטלוני בראשות פרנססק דה טמריט , בתמיכת פרשים צרפתיים. הכוח הספרדי טבח לפני כן במאות מורדים שניסו להיכנע בקמברילס.

המורדים הקטלונים תפסו עמדה במרומי גבעת מונז'ואיק ששלטה על העיר ברצלונה. הספרדים פתחו בכמה ניסיונות משותפים לכבוש את טירת מונז'ואיק, אך נהדפו ללא הרף. לבסוף כוח גדול של מורדים קטאלונים תקף נגד מכיוון ברצלונה. מספר גדול של חיילים ספרדים נהרגו והשאר נאלצו לסגת לטרגונה לאורך החוף.

בין ההרוגים בקרב היה ג'ון אוניל , הרוזן הגולה מטיירון, אשר שירת עם גדוד אירי בצבא הספרדי.

==לקריאה נוספת==
<div class="mw-content-ltr">
* Elliott, John (1963). The revolt of the Catalans: a study in the decline of Spain (1598–1640). Cambridge: Cambridge University Press. .
* Serra, Eva. La guerra dels segadors. Ed. Bruguera (Barcelona, 1966)
</div>

חיילים ספרדים באדום, קטלונים בכחול

==קישורים חיצוניים==

קטגוריה:מלחמת שלושים השנים
קטגוריה:קטלוניה: היסטוריה
קטגוריה:ספרד: העת החדשה המוקדמת
קטגוריה:צרפת: העת החדשה המוקדמת
הפיגוע במרקש (2011)

המשטרה חוקרת במקום כמה שעות לאחר הפיגוע
זירת הפיגוע כפי שנראתה ב-2006, 5 שנים לפני שבוצע
הפיגוע במרקש הוא פיגוע טרור שאירע ב-28 באפריל 2011, בעיר מרקש שבמרוקו בו נהרגו 17 בני אדם. הפיגוע הרס את בית הקפה ארגנה בכיכר ג'אמע אל-פנא, מוקד תיירות פופולרי. לפחות 20 בני אדם נפצעו. רוב ההרוגים היו תיירים, כולל קבוצה אחת של סטודנטים צרפתים.

==הפיגוע==
ב-28 באפריל 2011, מעט לפני הצהריים, אירעה פיצוץ בתוך בית הקפה "ארגנה", בכיכר ג'אמע אל-פנא בעיר מרקש. בעקבות הפיצוץ נהרגו 18 בני אדם ונפצעו 25 נוספים, ובית הקפה נהרס לגמרי. בתחילה הרשויות טענו כי האירוע נגרם כתוצאה מפיצוץ גז בשוגג, אך מאוחר יותר דווח כי הפיצוץ בוצע על ידי "פושעים" ו"מחבלים".

מרוקו האשימה את אל-קאעידה במגרב האסלאמי באחריות לפיגוע<ref name=reuters></ref>. ארגון הטרור מבצע פעולות טרור ומרידה רבים באזור המגרב מאז 2002. עם זאת, אל-קאעידה הכחישה אחריות לפיצוץ.

ב-28 באוקטובר 2011, בבית המשפט ברבאט, נדון עאדל אל-עות'מאני למוות על השתתפותו בפיגוע. עבד אלחכים דאה קיבל מאסר עולם, וארבעה משתתפים אחרים בפיגוע קיבלו ארבעה שנות מאסר ושלושה נוספים קיבלו שנתיים מאסר. הנאשמים התלוננו שהתיק נגדם מבוסס על הודאות שנתנו בעקבות עינויים שעברו וחסרות ראיות מוצקות.

==נפגעים==
17 בני אדם נהרגו, מתוכם ארבעה עשר מתו במקום, בעוד ששלושה נוספים מתו מפצעיהם למחרת. 25 בני אדם נפצעו, ארבעה באורח קשה, כולל האקר המחשבים הרוסי רומן סלזנב .

הנפגעים היו שמונה אזרחים צרפתים, בהם ילדה בת 10, במקור מצפון צרפת, אישה ישראלית-קנדית ובעלה המרוקאי, אזרח מרוקאי נוסף, בריטי (פיטר מוס, בן 59, תושב לונדון שהיה כותב לשעבר בעיתון ג'ואיש כרוניקל), הולנדי, שווייצרי ופורטוגלי. השווייצרי והפורטוגלי היו בני משפחה של שני ילידי טיצ'ינו שנפצעו גם הם בפיגוע.

מבין הפצועים, 14 אושפזו וארבעה מתוכם הוחזרו לארצם יום למחרת (שני שווייצרים ושני רוסים), בעוד ששאר הפצועים עזבו את בית החולים לאחר שקיבלו את הטיפול הדרוש. אחד הפצועים השווייצרים מת מאוחר יותר כשאושפז בבית החולים בציריך.

==תגובות בינלאומיות==
* – נשיא ארמניה סרז' סרקיסיאן שלח את תנחומיו למלך מרוקו והצהיר על תמיכתו "במציאת האשמים והבאתם לדין".
* – צרפת פרסמה גינוי חריף לפיגוע: נשיא צרפת ניקולא סרקוזי תיאר את מבצעי הפיגוע כ"אכזריים ופחדנים". אלן ז'ופה, שר החוץ הצרפתי, גינה את מה שכינה כ"פיגוע טרור ברברי ששום דבר לא יכול להצדיק", וקרא "לשפוך כל אור על הפשע המרתיע הזה, כדי שהאחראים יימצאו, ישפטו ויענשו"<ref name=":0"></ref>.
* – גרמניה דחקה בכך שלמרות הפיגוע "אסור לעצור את תהליך הרפורמה שנפתח במרוקו", בהתייחס לאביב הערבי המתמשך.
* – מזכירת המדינה של ארצות הברית, הילרי קלינטון, אמרה כי "ארצות הברית מגנה בכל הכוח את מתקפת הטרור שבוצעה היום שהרגה ופצעה אנשים חפים מפשע בבית קפה במרקש, מרוקו. אנו מרחיבים את אהדתנו העמוקה לקורבנות המתקפה הפחדנית הזו ועומדים לצד תושבי מרוקו בתקופה קשה זו".

==קישורים חיצוניים==

==הערות שוליים==

קטגוריה:פעולות טרור ב-2011
קטגוריה:מרקש
קטגוריה:פיגועי טרור באפריקה
קניבלים מרקדים

קניבלים מרקדים (באנגלית: Cannibal Capers) הוא סרט הנפשה אמריקאי קצר משנת 1930, השמיני בסדרת הסרטים "סימפוניות טיפשיות".

== עלילה ==
הסרט מתחיל בקבוצת קניבלים שחבריה מתאספים יחד לריקוד שבטי. הריקוד נקטע מאוחר יותר, בגלל אריה אכזרי שרודף באופן מטופש אחר אחד הקניבלים. הסרט מסתיים בסצנה בה כל הקניבלים מקיפים את האריה.<ref name="Cannibal Capers"></ref>

== ביקורות ==
הסרט היומי (13 ביולי 1930): "אחד הסרטים הטובים מסדרת 'סימפוניות טיפשיות' של וולט דיסני עד היום. לאחר שקבוצה קטנה של קניבלים התרחקה לזמן מה בצורה משעשעת ביותר, אריה אכזרי מופיע וכל החבורה בורחת. הקורבן המיועד של הקניבלים, לעומת זאת, במהלך הסרט קניבל קופץ החוצה מסיר רותח ונותן לאריה להתרוצץ, הקניבל מסיים על ידי אחיזה בשיניו המלאכותיות של האריה ומשתמש בהן כדי להפחיד את האריה ולהפריד אותו מעורו."<ref></ref>

בילבורד (19 ביולי 1930): "הרבה הנאה מהסרט המצויר הזה מסדרת הסרטים של וולט דיסני סימפוניות טיפשיות. העברת משחקי עזר רבים נוצצים במקוריות ופיקחות, זהו גורם גדול בהפקת השמחה, אף על פי שאין להתעלם מההנפשה המיומנת... הקטע המצחיק ביותר הוא הקרב בין האריה לקניבלים. האריה תחילה רודף אחרי הקניבל מסביב, אבל אז האריה מסתובב והקניבל ניצח בקרב. ספר זאת כדי להצחיק את קהלך."

== מדיה ביתית ==
הסרט הקצר הופץ למדיה ביתית ב-19 בדצמבר 2006 באוצרות וולט דיסני: עוד סימפוניות טיפשיות, כרך ב'.<ref></ref>

== קישורים חיצוניים ==

== הערות שוליים ==

קטגוריה:סימפוניות טיפשיות
קטגוריה:סרטי אנימציה של סרטי קולומביה
מצעד שירי הרוק & האלטרנטיביים

לוגו מגזין הבילבורד
מצעד שירי הרוק & האלטרנטיביים (באנגלית: Hot Rock & Alternative Songs; שנודע בעבר בשם מצעד שירי הרוק או מצעד שירי הרוק החמים) הוא מצעד שירים המפורסם על ידי מגזין בילבורד. הוא פורסם לראשונה ב-20 ביוני 2009 ועד 13 באוקטובר 2012, בהתבסס על השמעת השירים בתחנות רדיו אלטרנטיביות, רוק מיינסטרים ותחנות רדיו טריפל איי בארצות הברית.<ref></ref> החל מ-20 באוקטובר 2012, המצעד פעל לפי המתודולוגיה של בילבורד הוט 100 בהתבסס על מכירות דיגיטליות, נתוני סטרימינג והשמעות ברדיו של שירי רוק בכל הפורמטים.<ref></ref> מאז ועד אמצע 2020, רק שירי רוק בלבד, כולל אלה עם "נטייה אלטרנטיבית", פורטו ודורגו במצעד. ב-13 ביוני 2020, בילבורד עדכנו את המצעד כדי לאפשר מבחר רחב יותר של שירים הנחשבים לשירי רוק ועל כן, שונה שמו למצעד שירי הרוק & האלטרנטיביים.<ref></ref>

== ראו גם ==
* מצעדי הבילבורד

==קישורים חיצוניים==
* 

== הערות שוליים ==

שירי הרוק & האלטרנטיביים
יחסי איסלנד–איראן

יחסי איסלנד–איראן הם היחסים הדיפלומטיים בין איראן לאיסלנד.

== סקירה כללית ==
איסלנד כוננה יחסים דיפלומטיים עם המדינה האימפריאלית של איראן ב-15 במרץ 1948. בנובמבר 2010 נפגש נשיא איסלנד אולפור רגנר גרימסון עם השגריר האיראני והביע נכונות להרחיב את הידע הטכנולוגי בתחומי הדיג והאנרגיה הגאותרמית לאיראן. ב-20 בפברואר 2022 נפגש נשיא איסלנד גודני יוהאנסון עם השגריר האיראני. במהלך הפגישה דנו שני הצדדים ביכולות הקיימות ביחסים בין שתי המדינות, במיוחד בתחומים כלכליים, תרבותיים, תיירותיים ומדעיים.

== נציגויות דיפלומטיות ==
* איראן מיוצגת באיסלנד באמצעות שגרירותה באוסלו, נורווגיה.
* איסלנד מיוצגת באיראן באמצעות שגרירותה באוסלו, נורווגיה.

== קישורים חיצוניים ==

== הערות שוליים ==
גלריה B.Y5

גלריה B.Y5 מספקת חלל לתערוכות עבור אמנים הפועלים בתחומי הקרמיקה, האוּמנויות והעיצוב.<ref name=":0"></ref>

הגלריה הוקמה בשנת 2017 על ידי עמותת "אמנים יוצרים בישראל", המאגדת מאות אמנים מתחומי יצירה שונים.<ref></ref> עדי שבתאי פפו מנהלת את העמותה, וניר הרמט היה האוצר הראשי מהקמתה עד 2019. בספטמבר 2020 מונתה מירב רהט לתפקיד האוצרת הראשית של הגלריה. בנובמבר 2023 נבחרה טל פרנקל אלרואי לאוצרת ראשית לגלריה, והחל באפריל 2024 תחליף את רהט.<ref></ref> 

הגלריה פועלת בתל אביב בקרבת קריית המלאכה (ברחוב בר יוחאי 5 ומכאן שמה), ונערכות בה תערוכות יחיד, תערוכות קבוצתיות, תערוכות שנתיות של אמני העמותה, מפגשי אמן והרצאות בדגש על יצירה בתחומי החומר והקראפט.

== תערוכות עיקריות ==
* נובמבר 2019 - תערוכה קבוצתית - רונית בכר, ג'רי שריג, אוצרת: חגית פלג רותם
* ינואר 2020 - הביטאט II, שרונה הלמן, אוצרת: דניאלה טלמור<ref></ref>
* מרץ 2020 - "עלים אינם נושרים כך סתם", רות שומרוני, אוצרת: שרי פארן<ref></ref>
* יוני 2020 - "כהרף עין", שרה בן יוסף. האוצר: אילן בק.
* יוני 2021 "היסטוריא1", יעקב קאופמן, אוצרת: מירב רהט<ref></ref>
* מרץ 2022 "קראפט בוטני", שרון מורו, אוצרות: גלית גאון, ענבל ראובן<ref></ref>
* ספטמבר 2022 - "היסטוריא 2", חנן דה לנגה, אוצרת מירב רהט.<ref></ref>
* אוקטובר 2022 - "אדמת הצמרת", תמר ברניצקי יחד עם אמנית אורחת אילה צור. אוצרות תמר למדן וכרמית שיין

== קישורים חיצוניים ==

== הערות שוליים ==

קטגוריה:תל אביב-יפו: גלריות לאמנות
יחסי אוזבקיסטן–אוסטרליה

יחסי אוזבקיסטן–אוסטרליה הם היחסים הדיפלומטיים שבין הרפובליקה של אוזבקיסטן לבין הקהילייה של אוסטרליה.

== היסטוריה ==
שתי המדינות כוננו יחסים דיפלומטיים ב-26 בדצמבר 1991, מיד לאחר עצמאותה של אוזבקיסטן בעקבות פירוק ברית המועצות. אוסטרליה ואוזבקיסטן נהנות ממערכת יחסים צנועה אך לבבית, עם פוטנציאל לצמיחה.

== יחסי סחר ==
הסחר הדו צדדי עם אוזבקיסטן בשנים 2020–2021 הסתכם בשווי 11.1 מיליון דולר אוסטרלי. הייצוא של אוסטרליה לאוזבקיסטן, בשווי 9.9 מיליון דולר אוסטרלי, כלל בעיקר נסיעות הקשורות לחינוך, מזון וחיות, ומכונות וציוד תחבורה. היבוא מאוזבקיסטן, בשווי 1.2 מיליון דולר אוסטרלי, כלל בעיקר סחר בשירותים וכימיקלים אנאורגניים.

== נציגויות דיפלומטיות ==
* אוסטרליה מיוצגת באוזבקיסטן באמצעות שגרירותה במוסקבה, רוסיה.
* אוזבקיסטן מיוצגת באוסטרליה באמצעות שגרירותה בסינגפור.

== קישורים חיצוניים ==

* [https://www.dfat.gov.au/geo/uzbekistan יחסי אוזבקיסטן–אוסטרליה], באתר משרד החוץ של אוסטרליה

== הערות שוליים ==
דורדאש

דורדאש בע"מ היא חברה אמריקאית המפעילה פלטפורמה מקוונת להזמנת מזון ומשלוחי מזון. החברה ממוקמת בסן פרנסיסקו, קליפורניה. היא הונפקה בדצמבר 2020 ב-בורסה לניירות ערך בניו יורק מסחר תחת הסמל DASH.<ref name=":0"></ref>

עם נתח שוק של 56%, דורדאש היא חברת משלוחי המזון הגדולה ביותר בארצות הברית.<ref></ref> יש לה גם נתח שוק של 60% בקטגוריית משלוחי מוצרי נוחות.<ref></ref> נכון ל-31 בדצמבר 2020, הפלטפורמה הייתה בשימוש על ידי 450,000 סוחרים, 20,000,000 צרכנים ומיליון ספקים.<ref name="10K"></ref>

דורדאש ספגה ביקורת ונתבעה בגין מניעת טיפים, הפחתת שקיפות טיפים, מניפולציה במחירי הגבלים עסקיים, רישום מסעדות ללא רשות, וסיווג עובדים שגוי לכאורה.<ref name=":3"></ref><ref name=":4"></ref><ref name="Gizmodo_2022-03-22"></ref><ref name="DvG_filing"></ref>

==קישורים חיצוניים==

* 

==הערות שוליים==

קטגוריה:חברות אמריקאיות
קטגוריה:חברות שהוקמו בשנות ה-2010
יחסי אוזבקיסטן–ארגנטינה

יחסי אוזבקיסטן–ארגנטינה הם היחסים הדיפלומטיים שבין הרפובליקה של אוזבקיסטן לבין הרפובליקה הארגנטינאית.

== היסטוריה ==
שתי המדינות כוננו יחסים דיפלומטיים ב-9 בספטמבר 1993. ב-5 בספטמבר 2014 משרד החוץ של אוזבקיסטן אירח פגישה עם סגן שר החוץ של ארגנטינה אדוארדו אנטוניו זואין שהגיע לביקור בן שלושה ימים במדינה. במהלך הפגישה הצדדים שקלו את המצב הנוכחי ואת נקודות המבט של פיתוח יחסים בתחומים פוליטיים-דיפלומטיים, סחר-כלכליים, תרבותיים-הומניטריים ואחרים.

== נציגויות דיפלומטיות ==
* ארגנטינה מיוצגת באוזבקיסטן באמצעות שגרירותה במוסקבה, רוסיה.
* אוזבקיסטן אינה מיוצגת בארגנטינה לא בדרג השגרירות ולא בדרג הקונסוליה.

== קישורים חיצוניים ==

== הערות שוליים ==
אלי פולק (איחוד הצלה)

אלי (אליהו) פולק (נולד ב-9 בדצמבר 1974, כ"ה בכסלו ה'תשל"ה) הוא המשנה למנכ"ל איחוד הצלה. בעבר היה מנכ"ל איחוד הצלה וקרן ישראלייף.

== ביוגרפיה ==
נולד בירושלים ליהושע פולק. למד בתלמוד תורה אהבת תורה המסורה ובישיבת חברון כנסת ישראל.

בשנת 1997 התנדב כחובש במגן דוד אדום. בשנת 2006 היה ממייסדי ארגון איחוד הצלה יחד עם אלי ביר נשיא הארגון.

במסגרת התנדבותו בארגוני ההצלה השונים, השתתף באירועים מורכבים כמו אסון קריסת אולמי ורסאי ואסון הר מירון.

במסגרת תפקידו באיחוד הצלה הוביל משלחות סיוע באסונות טבע בעולם וביניהם ברעידת האדמה בנפאל בשנת 2015 ומציאת גופת החיל אור אסרף.

בשנת 2019 מונה פולק למנכ"ל ארגון איחוד הצלה, תפקיד בו שימש עד לאוגוסט 2024.

כמנכ"ל איחוד הצלה פעל פולק לשלב אוכלוסיות נוספות בשדרת המתנדבים של הארגון ובהן נשים וערבים ישראלים. כמו כן, הוא הוביל את הקו לפיו יש לחזק את שיתוף הפעולה בין ארגוני ההצלה השונים בישראל, וכן ניהל במהלך הפלישה הרוסית לאוקראינה משלחת של מאות חובשים מישראל לאוקראינה הקמת מחנות פליטים, הטסת מאות טונות של ציוד ותרופות והבאת עשרות מטוסים של פליטים לישראל.

באוגוסט 2024 אהוד דודסון החליף את פולק בתפקיד המנכ"ל בעקבות החלטת הארגון שכל מנכ"ל ישמש בתפקידו עד 5 שנים, פולק צפוי להישאר בארגון בתפקיד 'משנה למנכ"ל'.<ref></ref>

== חיים אישיים ==
פולק הוא בנו של יהושע פולק שהיה ח"כ וסגן ראש עיריית ירושלים ואחיו של הרב מאיר טוביה משגיח ישיבת עטרת ישראל לצעירים. נשוי למירי, אב לשישה, מתגורר בשכונת רמות בירושלים.

== ראו גם ==
* איחוד הצלה

== קישורים חיצוניים ==

* 
* 

== הערות שוליים ==

קטגוריה:פעילי ציבור חרדים ישראלים
קטגוריה:מנכ"לים ישראלים
קטגוריה:איחוד הצלה: אישים
קטגוריה:ישראלים שנולדו ב-1974
יחסי איסלנד–תאילנד

יחסי איסלנד–תאילנד הם היחסים הדיפלומטיים בין איסלנד לתאילנד.

== סקירה כללית ==
איסלנד כוננה יחסים דיפלומטיים עם תאילנד ב-18 ביוני 1975. סגן ראש ממשלת תאילנד ושר המסחר של תאילנד, מר ג'ורין לקסאנאוויסיט, נפגש ב-20 ביוני 2022 בבורגרנס, איסלנד, עם יו"ר השרים ושרת החוץ של איסלנד, גב' ת'ורדיס קולברון רייקפיורד גילפאדור, וכן שאר שרי ה-EFTA, גב' דומיניק. הסלר, שרת החוץ, החינוך והספורט מליכטנשטיין, גב' ג'אניקה אנדראסן, מזכירת המדינה למסחר ותעשייה מנורווגיה, וגב' מארי-גבריאל איניכן-פלייש, מזכירת המדינה לענייני כלכלה משווייץ, לחידוש ה-EFTA- משא ומתן על הסכם סחר חופשי בתאילנד.

== יחסי סחר ==
בשנת 2017 הסתכם הסחר בין המדינות ב-32.69 מיליון דולר, כאשר תאילנד ייצאה בשווי 9.4 מיליון דולר, וייבאה בשווי 23.29 מיליון דולר, מה שהביא לגירעון סחר של 13.89 מיליון דולר. תאילנד ייצאה בעיקר פירות ים משומרים ומעובדים, מוצרי חיטה ומזונות מעובדים אחרים, אורז, תבלינים, מוצרי ספורט וציוד משחקים, וייבאה בעיקר בשר לצריכה, טרי, צונן, קפוא ומעובד, בעלי חיים ומוצרים מהחי, מים מינרלים, משקאות קלים ומשקאות חריפים, מכונות ורכיבים.

== נציגויות דיפלומטיות ==
* תאילנד מיוצגת באיסלנד באמצעות שגרירותה באוסלו, נורווגיה.
* איסלנד מיוצגת בתאילנד באמצעות שגרירותה בבייג'ינג, סין, ובנוסף מחזיקה קונסוליית כבוד בבנגקוק.

== קישורים חיצוניים ==

== הערות שוליים ==
יחסי אוזבקיסטן–תאילנד

יחסי אוזבקיסטן–תאילנד הם היחסים הדיפלומטיים שבין אוזבקיסטן ותאילנד.

== סקירה כללית ==
שתי המדינות כוננו יחסים דיפלומטיים ב-6 במאי 1992. ב-14 ביולי 2020, סגן שר החוץ של הרפובליקה של אוזבקיסטן פורקאט סידיקוב קיים שיחות עם סגן שר החוץ של ממלכת תאילנד, ויג'וואט איסראבדי, בשיחת ועידה. במהלך השיחה נדונו המצב וכיווני העדיפות של יחסי אוזבקיסטן–תאילנד בתחומים המדיניים, המסחריים, הכלכליים, ההשקעות, התרבותיים, ההומניטריים ואחרים.

== יחסי סחר ==
בשנת 2020 ייצאה אוזבקיסטן לתאילנד בשווי 130 מיליון דולר, בעיקר דשנים, פירות וכותנה. תאילנד ייצאה בשווי של כ-50 מיליון דולר, בעיקר מוצרים תעשייתיים כמו רכיבי רכב, מכונות ומשאבות.

== נציגויות דיפלומטיות ==
* תאילנד מיוצגת באוזבקיסטן באמצעות שגרירותה במוסקבה, רוסיה, ובנוסף מחזיקה קונסוליית כבוד בטשקנט.
* אוזבקיסטן מיוצגת בתאילנד באמצעות שגרירותה בניו דלהי, הודו.

== קישורים חיצוניים ==

== הערות שוליים ==
יחסי אוזבקיסטן–הפיליפינים

יחסי אוזבקיסטן–הפיליפינים הם היחסים הדיפלומטיים שבין אוזבקיסטן והפיליפינים.

== סקירה כללית ==
שתי המדינות כוננו יחסים דיפלומטיים ב-13 באפריל 1992. ב-20 בספטמבר 2021 קיימו משרדי החוץ של אוזבקיסטן והפיליפינים סבב שני של התייעצויות פוליטיות באמצעות שיחת ועידה. על פי שירות העיתונות של MFA, את משלחות הצדדים הובילו סגנית שר החוץ של אוזבקיסטן פורקט סידיקוב וסגנית שר החוץ של הפיליפינים מריה תרזה לזארו. במהלך המשא ומתן נדונו המצב הנוכחי של היחסים הבילטרליים והסיכויים לפיתוח שיתוף הפעולה. הובעה נכונות הדדית לקיים דיאלוג פוליטי קבוע וקשרים תרבותיים.
בנוסף, הצדדים שקלו תחומים מבטיחים של שיתוף פעולה מסחרי, כלכלי והשקעות. הפיליפינים אישרו את התעניינותם בחיזוק היחסים בתחומי החקלאות, התרופות והתיירות.

== נציגויות דיפלומטיות ==
* הפיליפינים מיוצגת באוזבקיסטן באמצעות שגרירותה בטהראן, איראן.
* אוזבקיסטן אינה מיוצגת בפיליפינים לא בדרג השגרירות ולא בדרג הקונסוליה.

== קישורים חיצוניים ==

== הערות שוליים ==
יחסי אוזבקיסטן–ונצואלה

יחסי אוזבקיסטן–ונצואלה הם היחסים הדיפלומטיים שבין אוזבקיסטן וונצואלה.

== סקירה כללית ==
שתי המדינות כוננו יחסים דיפלומטיים ב-26 באפריל 1996. שתי המדינות השתתפו בתרגילים הצבאיים 2021, שהתקיימו בווייטנאם, בהם השתתפו ארבע עשרה נבחרות משמונה מדינות שונות (בנגלדש, בלארוס, לאוס, מאלי, רוסיה, אוזבקיסטן, וייטנאם וונצואלה).

== נציגויות דיפלומטיות ==
* ונצואלה מיוצגת באוזבקיסטן באמצעות שגרירותה בטהראן, איראן.
* אוזבקיסטן אינה מיוצגת בוונצואלה לא בדרג השגרירות ולא בדרג הקונסוליה.

== הערות שוליים ==
מרל אקשנר

מרל אקשנר
מרל אקשנר (בטורקית: Meral Akşener; נולדה ב־18 ביולי 1956) היא פוליטיקאית, מורה ואקדמאית טורקייה אשר שימשה כשרת הפנים של טורקיה בין השנים 1996–1997 וסגנית יו"ר האספה הלאומית הגדולה של טורקיה.
היא ייסדה בשנת 2018 את מפלגת הטוב והייתה מועמדת מטעמה בבחירות לנשיאות טורקיה בשנת 2018.

==ביוגרפיה==
נולדה בעיר איזמיט להורים שמוצאם מתראקיה ומקדוניה. הוריה היו בין אלפי הטורקים שהיגרו לאסיה הקטנה במסגרת חילופי האוכלוסין בין יוון וטורקיה, היא בוגרת המחלקה ללשון באוניברסיטת איסטנבול והמחלקה להיסטוריה בת זמננו באוניברסיטת מרמרה את הדוקטורט שלה עשתה גם כן באוניברסיטת מרמרה ולאחר מכן עמדה כראש חוג במחלקה להיסטוריה של אוניברסיטת קוג'אלי.

==חיים פוליטיים==
את דרכה הפוליטית החלה אקשנר בריצה לראשות העיר איזמיט מטעם מפלגת הדרך הנכונה, היא נבחרה לאספה הלאומית לראשונה בשנת 1995 והחליפה את מחמט אאר בתפקידת שרת הפנים לאחר התפטרותו בשל שערוריית סוסורלוק, כהונתה אשר הסתיימה ב־30 ביוני 1997 אופיינה בקו תקיף מול המיעוט הכורדי ותנועת ה-PKK.
בשנת 2001 היא נבחרה שוב לפרלמנט מטעם מפלגת התנועה הלאומית ושימשה כחברת פרלמנט עד שנת 2015 למעט השנים 2002–2007.
לאחר סכסוך בינה ובין ראש מפלגת התנועה הלאומית, הקימה אקשנר ב־25 באוקטובר 2017 את "מפלגת הטוב" (İYİ Parti), בנאומה התייחסה אקשנר לכך שהדמוקרטיה הטורקית נמצאת "תחת מתקפה" ושמפלגתה חפצה בטורקיה חופשית וכן בביצוע שינויים במערכת המשפט הטורקית. לקראת הבחירות הכלליות בטורקיה (2018) חברה אקשנר לעמיתה כמאל קלצ'דרולו ממפלגת העם הרפובליקנית וביחד עם מפלגת האושר והמפלגה הדמוקרטית הם הקימו את הברית הלאומית, במטרה לייצר כח אלקטורלי נגדי לברית העממית (איחוד הקולות של מפלגת הצדק והפיתוח ומפלגת התנועה הלאומית) ומפלגתה קיבלה 43 מושבים בפרלמנט הטורקי.

הברית הלאומית העמידה נציגים גם בבחירות המקומיות בטורקיה בשנת 2019 ונציגים מטעמה תפסו את השלטון בערים המרכזיות בטורקיה (איסטנבול, אנקרה, אנטליה ועוד).

לקראת הבחירות הכלליות בטורקיה (2023) הוקם שולחן השישה שמורכב מחברי הברית הלאומית, ראש ממשלת טורקיה לשעבר אהמט דבוטאולו וראש מפלגת DEVA, שר החוץ לשעבר עלי באבאג'אן שמטרתו הנחת קווי ייסוד אידאולוגיים והעמדת נציג מטעמם לבחירות הכלליות בטורקיה (2023).

==חיים אישיים==
אקשנר נשואה ואם לבן, בתקשורת תוארה אקשנר כמוסלמית אדוקה אשר נוהגת להתפלל באופן קבוע.

במהלך מבצע שומר החומות השוותה את נשיא טורקיה רג'פ טאיפ ארדואן לראש ממשלת ישראל בנימין נתניהו כדוגמה לראש מדינה אשר כדבריה "לא מהסס לפגוע באזרחים כדי לשמור על הכיסא", הלה תבע אותה על סך 250,000 לירות טורקיות.

== קישורים חיצוניים ==

* 

קטגוריה:פוליטיקאים טורקים
קטגוריה:פוליטיקאיות טורקיות
קטגוריה:בוגרי אוניברסיטת איסטנבול
קטגוריה:מוסלמים טורקים
קטגוריה:שרות ממשלה
קטגוריה:שרי פנים
קטגוריה:ילידי 1956
קטגוריה:ילידות 1956